Rikunarita-ORG/Wikinium huggingface dataset:
# Džamšedpura[labot | labot pirmkodu]

| Džamšedpura  |
| --- |
| pilsēta |
| * जमशेदपुर
 |
|  |
|  |
| DžamšedpuraRādīt kartē "Indija"DžamšedpuraRādīt kartē "Džhārkhanda" |
|
Koordinātas: ﻿ / ﻿ |
| Valsts |  Indija |
| Štats |
Džhārkhanda |
| Dibināta |
1919. gadā |
| Platība |
|  • Kopējā |
230,59 km2 |
| Augstums |
135 m |
| Iedzīvotāji
(2019) |
|  • kopā |
1 558 000 |
|  • blīvums |
6 756,6/km² |
| Laika josla |
IST (UTC+5:30) |
| Pasta indekss | 831001 |
| Mājaslapa | www.tatanagar.com |
|  **Džamšedpura Vikikrātuvē** |

**Džamšedpura** (hindi: जमशेदपुर) ir pilsēta Indijas ziemeļaustrumos, Džhārkhandas štatā. Pilsēta ir zināma arī ar nosaukumu **Tatanagara**. 2019. gadā Džamšedpuras aglomerācijā dzīvoja 1,56 miljoni iedzīvotāju.

Džamšedpurā ir *Tata Steel* lielākā metalurģijas rūpnīca.

## Atsauce

## Ārējās saites

* Vikikrātuvē par šo tēmu ir pieejami multivides faili. Skatīt: Džamšedpura.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
# Atpakaļ nākotnē

| Atpakaļ nākotnē |
| --- |
|  |
| Oriģinālais nosaukums | *Back to the Future* |
| Žanrs |
zinātniskā fantastika |
| Režisors |
Roberts Zemekis |
| Galvenajās lomās | * Maikls Dž. Fokss
* Kristofers Loids
* Lija Tomsone
* Krispins Glovers
 |
| Mūzika |
Alans Silvestri |
| Studija | *Amblin Entertainment* |
| Izplatītājs | *Universal Pictures* |
| Izdošana | * 1985. gada 3. jūlijs
 |
| Ilgums |
116 minūtes |
| Valsts |  ASV |
| Valoda |
angļu |
| Budžets |
19 miljoni US$ |
| Kopējie ienākumi |
383,3 miljoni US$ |
| Nākamā filma |
Atpakaļ nākotnē 2 |
| **IMDb profils** |

**"Atpakaļ nākotnē"** (angļu: *Back to the Future*) ir 1985. gada ASV zinātniskās fantastikas filma, kuras producents, scenārija autors un režisors ir Roberts Zemekis.

Filma ir stāsts par jaunieti Mārtiju Makflaju, kas tiek nosūtīts atpakaļ laikā uz 1955. gadu, kur sastop savus nākotnes vecākus vidusskolā un nejauši iepatīkas savai mātei. Tajā galvenās lomas attēlo Maikls Dž. Fokss, Kristofers Loids, Lija Tomsone, Krispins Glovers un Tomass Vilsons.

"Atpakaļ nākotnē" pirmizrāde notika 1985. gada 3. jūlijā, ar 383 miljonu ASV dolāru lieliem ieņēmumiem tā kļuva par gada ienesīgāko filmu, tāpat guva kritiķu atzinību. Filma nominēta un arī ieguva dažādas balvas dažādās nominācijās, tai skaitā Amerikas Kinoakadēmijas balvu par labāko skaņas montāžu.

Amerikas Kinoinstitūts filmu ierindoja 10. vietā starp desmit labākajām zinātniskās fantastikas filmām. 2007. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Filmai "Atpakaļ nākotnē" izdoti divi turpinājumi, izveidots animācijas seriāls, videospēles, atrakcija izklaižu parkā, mūzikls.

## Skatīt arī

* *DeLorean DMC-12*

## Ārējās saites

* Vikikrātuvē par šo tēmu ir pieejami multivides faili. Skatīt: Atpakaļ nākotnē.
* Oficiālā tīmekļa vietne

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Radioaktīvā oglekļa datēšana

**Radioaktīvā oglekļa datēšana** jeb **oglekļa-14 datēšana** ir radioizotopiskās datēšanas metode, ar kuru nosaka organisko vielu saturošu objektu absolūto vecumu — gadu skaitu kopš bioloģiskā objekta nāves. Metode balstās uz oglekļa-14 (14C) jeb tā saucamā radioaktīvā oglekļa radioaktivitātes mērījumiem organiskajās atliekās vai objektos. Kamēr organisms ir dzīvs, tas nemitīgi apmaina savus oglekļa atomus pret apkārtējās vides oglekļa atomiem, uzturot radioaktīvā oglekļa izotopa saturu tādu pašu kā apkārtējā vidē. Atmosfērā radioaktīvais ogleklis rodas, kosmiskajiem stariem iedarbojoties uz gaisa slāpekli. Kad organisms nomirst, oglekļa apmaiņa izbeidzas un oglekļa-14 saturs tajā sāk samazināties, radioaktīvajam izotopam sabrūkot. Jo ilgāks laiks pagājis kopš organisma nāves, jo mazāka ir palikusī izmērāmā radioaktivitāte.

Pielietojot radioaktīvā oglekļa datēšanu, var noteikt vecumu līdz 50 000 gadu tālai pagātnei jebkuram materiālam, kas satur organiskas izcelsmes oglekli, kā piemēram, kauliem, putekšņiem, koksnes atliekām u.c. Lai datēšanu veiktu pēc iespējas precīzāk, nepieciešama metodes kalibrēšana, ņemot vērā dažādas dabiskas oglekļa-14 satura svārstības apkārtējā vidē. Piemēram, mūsdienās radioaktīvā oglekļa saturs atmosfērā vairs nav tāds, kā senāk. No vienas puses, ir sadedzināts daudz fosilā kurināmā, kas satur ļoti senu oglekli, kur radioaktīvais izotops sen sabrucis — tas samazina 14C koncentrāciju gaisā. No otras puses, veiktie kodolieroču izmēģinājumi ir radījuši papildu 14C piesārņojumu.

Radioaktīvā oglekļa datēšanas metodi izstrādāja amerikāņu fiziķis Vilards Libijs (angļu: *Willard Frank Libby*), par ko 1960. gadā viņam tika piešķirta Nobela prēmija ķīmijā. Metodi veiksmīgi pielieto arheoloģijā un antropoloģijā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Radioaktīvā oglekļa datēšana.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
* The 14C Method Arhivēts 2018. gada 12. oktobrī, *Wayback Machine* vietnē.
# Kuveitas futbola izlase[labot | labot pirmkodu]

|  |
| --- |
| Kuveita |
|  |
| Iesauka(s) | Zilie (*Al-Azraq*) |
| Asociācija | Kuveitas Futbola asociācija |
| Konfederācija | AFC (Āzija) |
| Galvenais treneris |  Eliu Souza |
| Visvairāk spēļu | Baders el Mutava (196) |
| Visvairāk vārtu | Bašars Abdulla (75) |
| FIFA kods | KUW |
|

|  |  |
| --- | --- |
|

**Mājas forma** |

**Izbraukuma forma** |

 |
| Pirmā spēle |
|  **Kuveita** 2:2 Lībija  (Maroka; 1961. gada 3. septembris) |
| Lielākā uzvara |
|  Kuveita 20:0 Butāna  (Kuveita, Kuveita; 2000. gada 14. februāris) |
| Lielākais zaudējums |
|  AAR 8:0 **Kuveita**  (Maroka; 1961. gada 4. septembris)  Portugāle 8:0 Kuveita  (Leirija, Portugāle; 2003. gada 19. novembris) |
| Pasaules kauss |
| Piedalīšanās | 1 (*Pirmoreiz 1982*) |
| Labākais rezultāts | Grupu turnīrs (1982) |
| Āzijas kauss futbolā |
| Piedalīšanās | 10 (*Pirmoreiz 1972*) |
| Labākais rezultāts | **Čempioni** (1980) |

**Kuveitas futbola izlase** ir nacionālā futbola komanda, kas pārstāv Kuveitu starptautiskās futbola sacensībās. Kuveitas futbola izlasi pārvalda Kuveitas Futbola asociācija. Savu pirmo spēli izlase aizvadīja 1961. gadā cīnoties pret Lībijas izlasi. Pirmo un pagaidām vienīgo reizi Pasaules kausa finālturnīrā kuveitieši spēlēja 1982. gadā, kur gan neizkļuva no apakšgrupas. Āzijas kausa izcīņā Kuveita ir piedalījusies 10 reizes un ir 1980. gada Āzijas čempioni.

## Pasaules čempionātos

* 1930-1970 - *Nepiedalījās*
* 1974 - *Nekvalificējās*
* 1978 - *Nekvalificējās*
* 1982 - Grupu turnīrs
* 1986-2010 - *Nekvalificējās*
* 2014 - *Nekvalificējās*
* 2018 - *Diskvalificēta*
* 2022 - *Nekvalificējās*
* 2026 - *Nekvalificējās*

## Āzijas kausā

* 1956—1968 — *Nepiedalījās*
* 1972 — Grupu turnīrs
* 1976 — 2. vieta
* 1980 — **Čempioni 1984 — 3. vieta
* 1988 — Grupu turnīrs
* 1992 — *Nekvalificējās*
* 1996 — 4. vieta
* 2000 — Ceturtdaļfināls
* 2004 — Grupu turnīrs
* 2007 — *Nekvalificējās*
* 2011 — Grupu turnīrs
* 2015 — Grupu turnīrs
* 2019 — *Diskvalificēta*
* 2023 — *Nekvalificējās*

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Kuveitas futbola izlase.

* *Transfermarkt* komandas profils (angliski)
# Maurju impērija[labot | labot pirmkodu]

**Maurju impērija** bija ģeogrāfiski plaša dzelzs laikmeta politiski varena impērija senajā Indijā. To pārvaldīja **Maurju dinastija** laikā no 322. līdz 185. gadam p.m.ē. Impēriju dibināja Čandragupta Maurja 322. gadā p.m.ē.

## Lokalizācija

Maurju impērija tās ziedu laikos, ap 260. gadu p.m.ē.
Tā bija viena no pasaulē lielākajām tā brīža impērijām un visu laiku lielākā impērija Indijas subkontinentā. Ziedu laikos tā izstiepās uz ziemeļiem gar Himalaju dabīgajām robežām un uz austrumiem Indijas štatā Asamā. Rietumu robeža bija aiz mūsdienu Pakistānas. Tiek uzskatīts, ka iedzīvotāju skaits impērijā sasniedza 50-60 miljonus.

## Sabrukums

50 gadus pēc Ašokas nāves ilga lejupslīde, līdz 185. gadā p.m.ē. impērija beidza pastāvēt.

## Ārējās saites

* Vikikrātuvē par šo tēmu ir pieejami multivides faili. Skatīt: Maurju impērija.

* *Encyclopædia Britannica* raksts (angliski)
* *Encyclopædia Universalis* raksts (franciski)
* Pasaules vēstures enciklopēdijas raksts (angliski)